Here is a page extracted from Wikipedia that may contain CSS, HTML, and a lot of unformatted text.

Title: Mortalera d'a escuela de Santa María d'Iquique
Content: Con o nombre de Mortalera d'a escuela de Santa María d'Iquique u Mortalera de Santa María d'Iquique se fa referencia a unos feitos d'a Historia de Chile escaicitos o 21 d'aviento de 1907 en a Escuela Domingo Santa María d'a ciudat d'Iquique, en o norte de Chile, consistents en una mortalera de treballadors d'a industria d'o salitre que heban declarato una vada cheneral ta esfender os suyos intreses laborals, en estar en condicions de cuasi esclavitud, plegando a cobrar os suyos salarios no en diners sino en vales ta tiendas d'os suyos patrons.

A mortalera la facioron tropas regulars de l'Exercito chileno mandatas por o cheneral Roberto Silva Renard, que teneba instruccions de Rafael Sotomayor Gaete, ministro de l'Interior, ordenatas por Pedro Montt, President de Chile, que miraba de destruyir o movimiento obrero que encomenzaba en ixe momento a suya organización en o país. As victimas estioron un numero indeterminato de miners (entre 2.200 y 3.600, seguntes as fuents), encluyendo-ie as suyas familias, con mullers y ninos, con una fuerte represión amás d'os supervivients. Os miners yeran chilenos, peruanos y bolivianos.

En 1970, Luid Advis componió a Cantata de Santa María de Iquique, que o grupo musical Quilapayún fació popular en Chile y tamién internacionalment.

Historia de Chile
Sendicalismo